b'\n_START_ARTICLE_\nAboitiz Foundation\n_START_PARAGRAPH_\nAng Aboitiz Foundation, Inc., na unang nakilala bilang Aboitiz Group Foundation, Inc., ay isang pundasyon o haliging pangkorporasyon ng pangkat ng mga kompanyang Aboitiz na itinatag noong Disyembre 1989 na may layuning harapin ang mga pangangailangang panlipunan at pangkaunlaran ng mga mahihirap at nangagailangang pamayanan at mga kasapi ng lipunan. Isa itong pundasyon hindi pangkinikitang salapi at hindi pampuhunan. Nagpapaunlad ito at nagsasakatuparan ng mga proyektong may kaugnayan sa edukasyon, pagpapaunlad ng mga negosyo, pangunahing pangangalagang pangkalusugan at pambata, mga donasyon ng korporasyon, at mga proyektong pangkapaligiran. Ang gawaing pampilantropiyang ito ay pinasimulan ng isa sa mga unang pinuno ng pundasyon na si Don Ramon Aboitiz.'